# ဓမ္မဟောင်းအခြေခံအုတ်မြစ်များ – Module ၇

# အဖ အာဗြဟံ ခေတ်သစ်ကျင့်သုံးမှု

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည်သောအရာသည် အဘယ်နည်း။
2. ခရစ်တော်သည် အာဗြဟံ၏အမျိုးအနွယ်ဖြစ်သည်ဟု ကျွန်ုပ်တို့ မည်သို့ပြောနိုင်သနည်း။
3. ဣသရေလနှင့် အသင်းတော်သည် အာဗြဟံ၏အမျိုးအနွယ်အဖြစ် မည်သည့်နည်း လေးမျိုးတွင်တူညီသနည်း။
4. အာဗြဟံ၏အသက်တာ၏ အဓိကအကြောင်းအရာများကို ခရစ်တော်၏ဖြည့်ဆည်းပေး ခြင်းသည် ယုံကြည်သူများအတွက် အဘယ်ကြောင့်အရေးကြီးသနည်း။
5. မောရှေ၏ခေတ်တွင် အာဗြဟံ၏အမျိုးအနွယ်တို့၏ မျိုးနွယ်စုကွဲပြားမှုနှင့်ပတ်သက်သည့် လက်တွေ့ကျသော ခေတ်သစ်အကျိုးသက်ရောက်မှုအချို့ကား အဘယ်နည်း။
6. အသင်းတော်တွင် ယုံကြည်သူများနှင့် မယုံကြည်သူများပါ၀င်ကြောင်း အသိအမှတ်ပြုရန် အဘယ်ကြောင့်အရေးကြီးသနည်း။ ဤအရာသည်အသင်းတော်တွင် သင့်အမြင်နှင့် အမှုတော်ဆောင်မှုအပေါ် မည်သို့အကျိုးသက်ရောက်သနည်း။
7. အသင်းတော်၏ဝိညာဉ်ရေးကွဲပြားမှုကို ကျွန်ုပ်တို့နားလည်ခြင်းသည် မည်သည့်အသင်း တော်ဆိုင်ရာ အခြေခံအယူဝါဒများကို လွှမ်းမိုးခံရနိုင်သနည်း။
8. သင့်ထံမှ သစ္စာစောင့်သိမှုကို ဘုရားသခင် အဘယ်ကြောင့် မျှော်လင့်သနည်း။ သင့်ဘ၀တွင် ဘုရားသခင်အပေါ်သစ္စာစောင့်သိမှုကို သင်မည်သို့ပြသနိုင်သနည်း။
9. ဘုရားသခင်သည် သူ၏သားအဖြစ် သင့်အားပေးခဲ့သော ကောင်းချီးမင်္ဂလာများ၏နမူနာကို မည်သို့သောနည်းများဖြင့် သင်ကျေနပ်နှစ်သက်သနည်း။
10. ကျွန်ုပ်တို့သည် အခြားသူများကို ကောင်းချီးပေးသည့်နည်းလမ်းများဖြင့် ဧဝံဂေလိတရား ကို မည်သို့သွန်သင်၊ ဟောပြောပြီး ပြသနိုင်မည်နည်း။ ဤရလဒ်ဖြင့် ဧဝံဂေလိတရားကို ခရစ်ယာန်များမဝေငှရန် မည်သည့်အရာအမျိုးအစားများက တားဆီးနိုင်သနည်း။
11. သမ္မာကျမ်းစာကို သင်ဖတ်ရှုလေ့လာသည့်အခါ၊ သင့်ဘဝအတွက် တိုက်ရိုက်ကျင့်သုံးပါ သလား သို့မဟုတ် ဖော်ပြခဲ့သောမူလကမ္ဘာ၊ ပထမဆုံးစာဖတ်ရှုသူများ၏ခေတ်ကာလနှင့် သင်၏ခေတ်ကာလအကြား “ချိတ်ဆက်မှုများ” ပြုလုပ်ရန် သင်ကြိုးစားနေပါသလား။ ၎င်းကို သင်မည်သို့ ပို၍ကောင်းမွန်အောင် ပြုလုပ်နိုင်သနည်း။

**ခေတ်သစ်ကျင့်သုံးခြင်းအပေါ် ပြန်လည်သုံးသပ်ချက် – အဓိကအကြောင်းအရာများ\_** ခရစ်တော် ၏နောက်လိုက်များအနေနှင့်၊ အာဗြဟံ၏ဇတ်လမ်းများတွင် ဘုရားသခင်သည် သနားကြင်နာမှုပြ သည်ကို ကျွန်ုပ်တို့မြင်ရသည့်အချိန်တိုင်း၊ ကျွန်ုပ်တို့၏စိတ်နှလုံးများသည် ခရစ်တော်၏နိုင်ငံတော် တည်ထောင်ချိန်၊ နိုင်ငံတော်ဆက်လက်တည်မြဲမှုနှင့် နိုင်ငံတော်ပြီးပြည်စုံခြင်းဆိုင်ရာ ကတိတော် များတွင်ဖော်ပြသည့် ဘုရားသခင်၏ချစ်ခြင်းမေတ္တာထံတော်သို့ လှည့်သွားသင့်သည်။

**ကိစ္စရပ်လေ့လာမှု-** လောတကို ခြိမ်းခြောက်နေသော ဘုရင်များကို အာဗြဟံအောင်နိုင်ခြင်း အကြောင်း အာရုန်သည်တရားဒေသနာတစ်ပုဒ် ဟောကြားခဲ့သည်။ သူ၏တရားဒေသနာ၏ အဓိက အချက်မှာ\_ သင်သည် အာဗြဟံ၏ပုံစံအတိုင်း ဘုရားသခင်၏ကောင်းချီးပေးခြင်းခံယူလိုပါက၊ သင်သည် အာဗြဟံကဲ့သို့ နာခံမှုရှိရမည်ဖြစ်သည်။

**မေးခွန်းများ ပြန်လည်ဆင်ခြင်သုံးသပ်ခြင်း**

1. ယခင်ကိစ္စရပ်လေ့လာမှုတွင် ဖော်ပြထားသည့်အတိုင်း အာရုန်ဟောပြောသော တရား ဒေသနာကို အကဲဖြတ်ပါ။
2. အာဗြဟံအပေါ်ဘုရားသခင်၏ ကျေးဇူးတော်သည် ခရစ်တော်၌ထင်ရှားပြသခဲ့သော ဘုရားသခင့်ကျေးဇူးတော်၏ မည်သည့်နည်းလမ်းများဖြင့်အရိပ်မျှသာ ဖြစ်သနည်း။
	1. အာဗြဟံခေတ်တွင်အသက်ရှင်သည့် သူ၏မိသားစု၌ မိသားစုဝင်တစ်ယောက်အဖြစ် သင့်ကိုယ်သင် စိတ်ကူးယဉ်ကြည့်ပါ။ ဘုရားသခင်ထံမှ မည်သည့်ကျေးဇူးကို သင်ခံစား ရမည်နည်း။
	2. ယခု ခရစ်တော်၌ သင်ရရှိထားသော ကျေးဇူးတော်နှင့် နှိုင်းယှဉ်၍ ယှဉ်ကြည့်ပါ။

**လုပ်ဆောင်ရန် လုပ်ငန်းများ**

သင်သည် ဘုရားသခင်၏ကျေးဇူးတော်အကြောင်းကို အာဗြဟံအားဖြင့် ဟောပြောသောအခါ၊ အာဗြဟံနှင့် နောက်ပိုင်းတွင် မောရှေထံမှကြားသိရသော ဣသရေလလူမျိုးအတွက် ကိုယ်တော်၏ ကျေးဇူးတော်သည် မည်သို့ဆိုလိုသည်ကို သင့်ပရိသတ်အား ခံစားသိရှိနိုင်ရန်သင် ကူညီပေးနိုင်ပါ သည်။ ထို့နောက် ကျွန်ုပ်တို့သည် ခရစ်တော်၌များစွာသော ကျေးဇူးတော်များကို ရရှိထားကြောင်း သူတို့နားလည်သဘောပေါက်စေရန်နှင့် ခံစားနိုင်စေရန် ကူညီပေးရန်အတွက် “မည်မျှပိုသည်” ဟူသော အကြောင်းပြချက်ကို အသုံးပြုနိုင်သည်။